দেশের অর্থনীতিতে স্বচ্ছতা ও জবাবদিহিতার ক্ষেত্র পুঁজিবাজার। কেননা, কোন কোম্পানি পুঁজিবাজারে তালিকাভুক্ত হওয়ার পর শুধু কোম্পানির মধ্যে ‘হিসাব’ সীমাবদ্ধ থাকে না। কোম্পানি পুঁজিবাজারে তালিকাভুক্ত হলে শেয়ারহোল্ডারদের কাছে হিসাব দিতে হয়। হিসাব দিতে হয় সিকিউরিটিজ অ্যান্ড এক্সচেঞ্জ এবং স্টক এক্সচেঞ্জের কাছে। তখন ম্যানেজমেন্ট কোম্পানির বোর্ড, শেয়ারহোল্ডার এবং স্টক এক্সচেঞ্জের নিয়ন্ত্রক সংস্থার কাছে দিতে হয়। এতে কোম্পানির স্বচ্ছতা ও জবাবদিহিতা বৃদ্ধি পায়। তবে এক্ষেত্রে যদি নিয়ন্ত্রক সংস্থা দুর্নীতিবাজ হয়, সেটি দেখার দায়িত্ব সরকারের। কিন্তু আমরা ১৯৯৬ এবং ২০১০-১১ দুই সময়ে নিয়ন্ত্রক সংস্থা ব্যর্থ হলেও সরকার কোন ব্যবস্থা নেয়নি। বরং সরকারের উচ্চমহল থেকে মাঝেমধ্যেই এমন কিছু মন্তব্য করা হয়, যাতে আরও সমালোচনা হয় তাদের নিয়ে।